text: 19-årig mand satte ulovligt fyrværkeri til salg på Facebook
  06 januar 2015 kl. 06.50
  En ung mand fra Åstrup ved Juelsminde forsøgte at sælge krysantemumbomber på Facebook. Det skriver Vejle Amts Folkeblad tirsdag.
  Efter et tip tog politiet på besøg hos ham, og kunne beslaglægge fem af de farlige krysantemumbomber, og 150 ulovlige kanonslag.
  Den 19-årige sigtes nu for overtrædelse af fyrværkeriloven, og det er skærpende omstændigheder at den unge mand ikke bare var i besiddelse af det ulovlige fyrværkeri, men også forsøgte at sælge det.
  